《诸人各见和复和一首》
宋代·葛胜仲

我祖还笏归乐天，不羡戴冕兼乘轩。扫门笑傲寄元趣，一龛相乘惟金仙。

辞藻翩翩能析理，字字清奇中商徵。响泉韵磬初不施，见色闻声自真意。

从来家学传青箱，禄侈万石今方将。此篇不愁暂飞去，天相斯文终不亡。

孙曾秀杰今层出，馀庆仰承君子泽。莫言临绝似获麟，请看笔头扛鼎力。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。